Document ID: 32001R2181

32001R2181
L 293/8
JURNALUL OFÍCIAL AL UNIUNII EUROPENE
REGULAMENTUL (CE) NR. 2181/2001 AL COMISIEI
din 9 noiembrie 2001
de modificare a Regulamentului (CEE) nr. 563/82 în ceea ce privește criteriul de distincție a carcaselor de masculi tineri necastrați din specia bovină
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 1512/2001 (2),
având în vedere Regulamentul (CEE) nr. 1208/81 al Consiliului din 28 aprilie 1981 de stabilire a unei grile comunitare de clasificare a carcaselor de bovine adulte (3), astfel cum a fost modificat ultima dată prin Regulamentul (CEE) nr. 1026/91 (4), în special articolul 3 alineatul (1),
întrucât:
(1)
Articolul 2 din Regulamentul (CEE) nr. 563/82 al Comisiei din 10 martie 1982 de stabilire a normelor de aplicare a Regulamentului (CEE) nr. 1208/81 al Consiliului de stabilire a prețurilor de piață pentru bovinele adulte pe baza grilei comunitare de clasificare a carcaselor (5), astfel cum a fost modificat ultima dată prin Regulamentul (CEE) nr. 2090/93 (6), stabilește un criteriu de distincție între carcasele de masculi tineri necastrați cu vârsta mai mică de doi ani și carcasele provenite de la alte animale cu vârsta mai mare, bazat pe gradul de osificare a anumitor vertebre.
(2)
Regulamentul (CE) nr. 1760/2000 al Parlamentului European și al Consiliului din 17 iulie 2000 de stabilire a unui sistem de identificare și înregistrare a bovinelor și privind etichetarea cărnii de vită și mânzat și a produselor din carne de vită și mânzat și de abrogare a Regulamentului (CE) nr. 820/97 al Consiliului (7) stabilește un sistem de identificare și de înregistrare individuală a bovinelor, care permite monitorizarea acestora pe perioada întregii vieți.
(3)
Din motive de coerență și actualizare legislativă, criteriul de distincție de la articolul 2 din Regulamentul (CEE) nr. 563/82 ar trebui modificat astfel încât, în scopul verificării, ar trebui utilizate informațiile privind vârsta animalelor din cadrul sistemului de identificare și înregistrare a animalelor, stabilit în statele membre în conformitate cu titlul I din Regulamentul (CE) nr. 1760/2000, pentru a distinge carcasele de masculi tineri necastrați din specia bovină, cu vârsta mai mică de doi ani.
(4)
Este necesar să se stabilească o perioadă suficient de lungă înainte de aplicare, pentru ca statele membre să se adapteze noului sistem.
(5)
Măsurile prevăzute de prezentul regulament sunt conforme cu avizul Comitetului de gestionare a cărnii de vită și vițel,
ADOPTĂ PREZENTUL REGULAMENT:
Articolul 1
Articolul 2 din Regulamentul (CEE) nr. 563/82 se înlocuiește cu următorul text:
„Articolul 2
În scopul aplicării articolului 3 alineatul (1) din Regulamentul (CEE) nr. 1208/81, se face deosebirea între carcasele de masculi tineri necastrați cu vârsta de sub doi ani și carcasele de la alți masculi necastrați după vârsta animalului, verificată pe baza informațiilor disponibile în sistemul de identificare și înregistrare a bovinelor, stabilit în fiecare stat membru în conformitate cu titlul I din Regulamentul (CE) nr. 1760/2000 al Parlamentului European și al Consiliului (8).
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament se aplică de la 1 aprilie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 noiembrie 2001.

Labels: 12
2
17
6